Zadeva C-92/11

RWE Vertrieb AG

proti

Verbraucherzentrale Nordrhein-Westfalen eV

(Predlog za sprejetje predhodne odločbe, ki ga je vložilo Bundesgerichtshof)

„Direktiva 2003/55/ES — Notranji trg z zemeljskim plinom — Direktiva 93/13/EGS — Členi 1(2) in od 3 do 5 — Pogodbe, sklenjene med prodajalci ali ponudniki in potrošniki — Splošni pogoji — Nedovoljeni pogoji — Enostranska sprememba cene storitve s strani ponudnika — Napotitev na obvezne predpise, ki veljajo za drugo kategorijo potrošnikov — Uporaba Direktive 93/13 — Obveznost oblikovanja besedila v jasnem in razumljivem jeziku in preglednosti“

Povzetek – Sodba Sodišča (prvi senat) z dne 21. marca 2013

Varstvo potrošnikov – Nedovoljeni pogoji v potrošniških pogodbah – Direktiva 93/13 – Področje uporabe – Izključitev pogodbenih pogojev, ki temeljijo na obveznih zakonih ali predpisih – Pogodbeni pogoji, v katerih je povzeto pravilo nacionalnega prava, ki se uporablja za drugo kategorijo pogodb – Uporaba Direktive (Direktiva Sveta 93/13, člen 1(2)) Varstvo potrošnikov – Nedovoljeni pogoji v potrošniških pogodbah – Direktiva 93/13 – Skupna pravila notranjega trga z zemeljskim plinom – Direktiva 2003/55 – Standardizirani pogodbeni pogoj, s katerim si oskrbovalno podjetje pridrži pravico, da spremeni cene oskrbe z zemeljskim plinom – Dopustnost – Pogoji – Obveznost izpolnitve zahtev po dobri veri, uravnoteženosti in preglednosti (Direktiva Evropskega parlamenta in Sveta 2003/55, člen 3(3); Direktiva Sveta 93/13, člena 3 in 5) Vprašanja za predhodno odločanje – Razlaga – Časovni učinki razlagalnih sodb – Retroaktivni učinek – Meje – Finančne posledice sodbe – Posledice, ki ne upravičujejo časovne omejitve učinkov sodbe (člen 267 PDEU)

Člen 1(2) Direktive 93/13 o nedovoljenih pogojih v potrošniških pogodbah, v skladu s katerim določbe te direktive ne veljajo za pogodbene pogoje, ki temeljijo na obveznih zakonih ali predpisih, je treba razlagati tako, da se ta direktiva uporablja za pogoje – vključene med splošne pogoje pogodb, sklenjenih med prodajalcem ali ponudnikom in potrošnikom – v katerih je povzeto pravilo nacionalnega prava, ki se uporablja za drugo kategorijo pogodb, in za katere zadevna nacionalna ureditev ne velja. Možnost, da bi bila uporaba Direktive 93/13 izključena za pogodbene pogoje zgolj zato, ker so v njih povzeti nacionalni zakoni ali drugi predpisi, ki se ne uporabljajo za pogodbo, sklenjeno med strankama, ali ker je v njih napoteno na navedene predpise, bi ogrozila sistem varstva potrošnikov, uveden s to direktivo. V teh okoliščinah bi se namreč prodajalec ali ponudnik s tem, da bi pogoje svojih pogodb oblikoval enako kot pogoje, ki so v skladu z nacionalnimi predpisi predvideni za nekatere kategorije pogodb, zlahka izognil nadzoru nad nedovoljenostjo pogojev, o katerih se ni posamično dogovoril s potrošnikom. Celota pravic in obveznosti iz tako sestavljene pogodbe pa ne bi nujno ustrezala ravnotežju, ki ga je nacionalni zakonodajalec želel vzpostaviti za pogodbe, ki so urejene z nacionalnimi predpisi na tem področju. (Glej točke 25, 30, 31, 39 in točko 1 izreka.) Člena 3 in 5 Direktive 93/13 o nedovoljenih pogojih v potrošniških pogodbah v povezavi s členom 3(3) Direktive 2003/55 o skupnih pravilih notranjega trga z zemeljskim plinom in o razveljavitvi Direktive 98/30 je treba razlagati tako, da pogoj, s katerim si oskrbovalno podjetje pridrži pravico, da spremeni cene oskrbe z zemeljskim plinom, ustreza legitimnemu interesu oskrbovalnega podjetja, da spremeni cene svoje storitve. Vendar mora biti taka enostranska prilagoditev v skladu z zahtevami po dobri veri, uravnoteženosti in preglednosti, postavljenimi z navedenimi določbami. Za presojo, ali ta pogoj izpolnjuje te zahteve, je treba ugotoviti: — ali sta v pogodbi pregledno navedena razlog in metoda spreminjanja navedenih cen, tako da lahko potrošnik na podlagi jasnih in razumljivih meril predvidi morebitne spremembe teh cen. Neseznanitve s temi informacijami pred sklenitvijo pogodbe načeloma ni mogoče nadoknaditi s tem, da so potrošniki med izvrševanjem pogodbe v ustreznem roku vnaprej obveščeni o spremembi cen in pravici, da pogodbo odpovejo, če te spremembe ne želijo sprejeti, in — ali je pravico do odpovedi, ki je dana potrošniku, v konkretnih okoliščinah dejansko mogoče izvršiti. (Glej točke 46, 47, 55 in točko 2 izreka.) Glej besedilo odločbe. (Glej točke od 58 do 62.)

Zadeva C-92/11

RWE Vertrieb AG

proti

Verbraucherzentrale Nordrhein-Westfalen eV

(Predlog za sprejetje predhodne odločbe, ki ga je vložilo Bundesgerichtshof)

„Direktiva 2003/55/ES — Notranji trg z zemeljskim plinom — Direktiva 93/13/EGS — Členi 1(2) in od 3 do 5 — Pogodbe, sklenjene med prodajalci ali ponudniki in potrošniki — Splošni pogoji — Nedovoljeni pogoji — Enostranska sprememba cene storitve s strani ponudnika — Napotitev na obvezne predpise, ki veljajo za drugo kategorijo potrošnikov — Uporaba Direktive 93/13 — Obveznost oblikovanja besedila v jasnem in razumljivem jeziku in preglednosti“

Povzetek – Sodba Sodišča (prvi senat) z dne 21. marca 2013

Varstvo potrošnikov — Nedovoljeni pogoji v potrošniških pogodbah — Direktiva 93/13 — Področje uporabe — Izključitev pogodbenih pogojev, ki temeljijo na obveznih zakonih ali predpisih — Pogodbeni pogoji, v katerih je povzeto pravilo nacionalnega prava, ki se uporablja za drugo kategorijo pogodb — Uporaba Direktive (Direktiva Sveta 93/13, člen 1(2)) Varstvo potrošnikov — Nedovoljeni pogoji v potrošniških pogodbah — Direktiva 93/13 — Skupna pravila notranjega trga z zemeljskim plinom — Direktiva 2003/55 — Standardizirani pogodbeni pogoj, s katerim si oskrbovalno podjetje pridrži pravico, da spremeni cene oskrbe z zemeljskim plinom — Dopustnost — Pogoji — Obveznost izpolnitve zahtev po dobri veri, uravnoteženosti in preglednosti (Direktiva Evropskega parlamenta in Sveta 2003/55, člen 3(3); Direktiva Sveta 93/13, člena 3 in 5) Vprašanja za predhodno odločanje — Razlaga — Časovni učinki razlagalnih sodb — Retroaktivni učinek — Meje — Finančne posledice sodbe — Posledice, ki ne upravičujejo časovne omejitve učinkov sodbe (člen 267 PDEU)